Publication: Magyar Közlöny
Issue: MK-2010-68 (Year: 2010, Number: 68)
Era: contemporary
Section: AB határozat, ABH 2003, 1590, 1594.), amely komplex védelmet nyújt a terhelt számára [14/2004. (V. 7.) AB határozat,
Paragraph Index: 151

AB határozat, ABH 2003, 1590, 1594.), amely komplex védelmet nyújt a terhelt számára [14/2004. (V. 7.) AB határozat, ABH 2004, 241, 256.]. A tisztességes eljáráshoz és a védelemhez való jog a büntetõjogi felelõsség megállapítása folyamatának, a büntetõeljárásnak alkotmányos garanciái. Az elévülés intézménye az idõmúlás büntethetõséget megszüntetõ hatásának elismerését, az állam büntetõ igényének elenyészését jelenti. Az elévülés félbeszakítására alkalmas hatósági cselekmények ugyan a büntetõeljárás meghatározott mozzanatai, azonban ezek tör vényi meghatározására nem vonatkoztathatóak az Alkotmány 57. § (1) bekezdésébõl és (3) bekezdésébõl levezethetõ alkotmányi követelmények.

Source: https://magyarkozlony.hu/hivatalos-lapok/aa90c1c66e67dd663be7480530fe424548618c11/dokumentumok/3f4f1e43223b1034e114c433c66f8ba61fd8bee5/letoltes